[{"text_idx": "#000003", "text": "Sekulakoa eta grinatsua. Horrelakoa izan zen Giovanni Francesco Grossiren bizitza (1653-1697). Siface esaten zioten abeslariaren nortasuna eta erakargarritasuna deigarriak izan ziren haren garaian. Europan zehar arrakastatsu ibili zen eta historian jasota geratu diren operak estreinatu zituen.\nEmanaldian, Javier U. Illa\u0301nek sortu eta zuzentzen duen Nereydas taldeak XVII. mendeko castrato deritzoten abeslari bikainenetako baten bizitza loriatsu eta, aldi berean, iluna erakutsiko digu, Filippo Minecciaren ahotsaren bidez. Grossik bizitza bete-betea eta heriotza tragikoa izan zituen, maitatzeak ordaina baitzekarren eta aske izatea pentsaezina baitzen.\nSiface: L\u2019amor castrato ikuskizunak XVII. mendeko Europako bideetatik eta agertokietatik zehar eramango gaitu, eta Sifaceren emozio eta grinak erakutsiko dizkigu. Castrato abeslaria mendekuz hil zuten bere zalgurdiaren aurrean, bizi nahi izan zuelako, maitatu egin zuelako, besterik ez. Ane ... [Irakurri gehiago...] about \u201cSIFACE: L\u2019AMOR CASTRATO\u201d \u2013 TEATRO ARRIAGA ANTZOKIA \u2013 (BILBAO)"}, {"text_idx": "#000004", "text": "Tagged With: euskal antzerkia, teatro vasco"}, {"text_idx": "#000006", "text": "Elkar izugarri maite duen bikote heterosexual batek maitasun horren emaitza den seme/alaba bat izateko gogo bizia du. Umea izateko zailtasunez betetako prozesu luze baten ondoren, eta horrek eragindako min, frustrazio eta akiduraren ondoren, azkenean haurdun geratzea lortuko dute.\nBidean izandako oztopoen ondorioz, altxorra balitz bezala babestuko dute umea. Eta hura hainbeste babestuz, babesik gabe utziko dute. Berarentzat onena nahi izanda, bizitzatik babesteko tresnarik gabe utziko dute. Eta bizitzak min emango dio.\n2019an, 5.000 espediente baino gehiago ireki ziren Espainian seme-alaben eta gurasoen arteko indarkeria-kasuengatik \u2014horrela deitzen zaio gurasoek edo haien rola betetzen duten adinekoek seme-alabengandik behin eta berriro jasandako indarkeria fisiko edo psikologikozko jokabideari\u2014. Amigo Fundazioaren arabera, zenbaki horrek Espainian ustez gertatzen diren kasu guztien % 10 edo % 15 bakarrik biltzen ... [Irakurri gehiago...] about \u201cFOREVER\u201d \u2013 TEATRO ARRIAGA ANTZOKIA \u2013 (BILBAO)"}, {"text_idx": "#000008", "text": "Bere etxean afaltzen ari den familia batek Informatika Delituen Unitatearen (IDU) sarekada jasan du, familiako kideren batek etxe-porno sare bat darabilen susmoa dagoelako.\nInformatika Delituen Unitateko komisarioa, Villaordun\u0303atarren etxean sartuko da eta familia bereko lau kideak atxilotuko ditu. Zerbitzari informatiko partekatu batean pornografia sare bat edukitzea leporatzen die.\nHasiera batean, denak egozten zaizkien delituen errudun direla ematen du, baina ikusleak pixkanaka jakingo du akusazioen oinarri diren artxiboak ez direla diruditenak.\nIkusleak pertsonaien errugabetasunaz ohartzen diren neurrian, familiako kideek elkarri susmoa hartuko diote, baita norberak bere burua ere zalantzan jarriko du, komisarioaren galdeketapean jartzen diren bitartean.\nProbak aztertu ahala, Koldo, Aitor, Nora eta Monika konturatu dira, beti sarera konektatuta egon arren, euren artean erabat deskonektatuta daudela."}, {"text_idx": "#000009", "text": "Todas las hijas bost emakume aktoreren historia da. Haien bizitzaren ipuina da. Bost emakumek hitz egiten dute hitz egiteko beharra dutelako, honaino nola iritsi diren kontatzeko, beren bizitzak eta artea nola bizi izan dituzten adierazteko eta galdera honi erantzuteko: zergatik sentitzen duten kezka bat beren bularraren barren-barrenean, bihotzaren eta biriken artean, sentimenduak eta arnasa kokatzen diren lekuan. Agian, mina da; edo beldurra, besterik ez; edo adina; edo bakardadea; edo maitasuna, batzuetan min ematen baitu; edo trebeska geratu den barre bat. Baina denak gogoratzen dira beren amaz, horregatik dira denak alabak.\nEszenatoki baten atzeko aldean gaude, 5 emakumeak misterioz eta indarkeriaz betetako lan bat entseatzen ari dira. Iluntasunean murgildurik, eszenatokiaren oihartzunek gogora ekarriko dizkiete emakume aske eta independente izaten lagundu dieten bizitzako pasarteak. Baina bidea ez da erraza izan, eta oraindik ere ez da erraza, ... [Irakurri gehiago...] about \u201cTODAS LAS HIJAS\u201d \u2013 SERANTES KULTUR ARETOA \u2013 (SANTURTZI)"}, {"text_idx": "#000011", "text": "Hemen ez gara arrazistak. Hemen denok ditugu lagun beltz asko. Eta gauza asko entzuten da, gero eta delinkuentzia gehiago dagoela, jende horrek lana kenduko digula entzuten da. Berandu da. Kalean ez dabil inor. Ixtear doan taberna arrunt batean gertatzen da istorioa. Barruan, tabernako jabea eta bere lagun hoberena azkena hartzen ari dira. Oso lagun dirudite baina sekretuak eta traizioak ezkutatzen dizkiote batak besteari. Bat-batean, galduta dagoen migratzaile batek atea jotzen du eta mugikorra kargatzen uztea eskatzen die, Londresen dagoen alabarekin hitz egin ahal izateko. Mugikorrik gabe ezin du ez alabarekin hitz egin ezta bere bidaiarekin jarraitu ere. Gaua luzatzen da eta \u201cbertakoek\u201d hain urrunetik datorrenari lagundu egin nahi diote nola edo hala. Ezin elkar ulertu ordea. Istorio hau, taberna batera bizirik sartu eta bertatik bizirik gabe aterako den atzerritar baten istorioa da, nahigabean, isilpeko sekretuak nahastu baititu. Gauaren ... [Irakurri gehiago...] about \u201cMUCHOS AMIGOS NEGROS\u201d \u2013 AMAIA ANTZOKIA \u2013 (MONDRAGON)"}, {"text_idx": "#000012", "text": "Pin Pang umorezko zirku ikuskizuna da, gure bizitza mailaren bideragarritasun ezari buruzkoa eta kolapsorako bidean goazela dioena. Gutxiagorekin bizitzera gonbidatzen gaituena.\n18 hilabete baino gehiagoko sorkuntza, ikerketa eta entrenamenduko ikuskizuna, ping-pongeko piloten manipulazio teknika landua erabiliz, malabarismo eta magiako teknikak aurkezten dira.\nAretoan egiteko ekoiztua, testurik gabeko ikuskizuna da. 7 urtetik gorako edonori zuzenduta dago, eta 50 minutuko iraupena dauka.\nMundu biribil, zuri, garbi eta desiratu bat... ping-pong pilota bat bezain leuna.\nNork ez du nahi azken finean pilota zuriak eduki! Jateko, berotzeko, bizitzeko.\nGero eta pilota gehiago ekoiztu, garatu eta arpilatu, zeren, hemen, guztia borobila denez, ezerk ez dauka amaierarik.\nIkusizkoen eta magiaren zuzendaritza: Imanol Ituin\u0303o"}, {"text_idx": "#000013", "text": "Eszenatokietan gertatzen den guztia jakin nahi? Harpidetu"}, {"text_idx": "#000014", "text": "Eszenatokietan gertatzen den guztia jakin nahi?"}]